Komisijos ataskaita Europos Parlamentui ir Tarybai dėl patirties, įgytos įgyvendinant 2006 m. rugsėjo 6 d. Europos parlamento ir Tarybos reglamentą (EB) Nr. 1365/2006 dėl krovinių vežimo vidaus vandenų keliais statistikos /* KOM/2010/0064 galutinis */





[pic] | EUROPOS KOMISIJA | Briuselis, 2010.3.1 KOM(2010)64 galutinis KOMISIJOS ATASKAITA EUROPOS PARLAMENTUI IR TARYBAI dėl patirties, įgytos įgyvendinant 2006 m. rugsėjo 6 d. Europos Parlamento ir Tarybos reglamentą (EB) Nr. 1365/2006 dėl krovinių vežimo vidaus vandenų keliais statistikos KOMISIJOS ATASKAITA EUROPOS PARLAMENTUI IR TARYBAI dėl patirties, įgytos įgyvendinant 2006 m. rugsėjo 6 d. Europos Parlamento ir Tarybos reglamentą (EB) Nr. 1365/2006 dėl krovinių vežimo vidaus vandenų keliais statistikos TURINYS SANTRAUKA 3 1 ĮVADAS 3 1.1 PAGRINDINIAI FAKTAI IR TIKSLAI 3 1.2 POLITINĖS APLINKYBĖS 4 1.3 ĮGYVENDINIMO TAISYKLĖS 4 1.4 VALSTYBIŲ NARIŲ IR KITŲ ŠALIŲ APRĖPTIS 5 2 REGLAMENTO ĮGYVENDINIMAS 5 2.1 PATIRTI SUNKUMAI 5 2.1.1 Teisinių prievolių laikymasis 5 2.1.2 Įgyvendinimo ir reguliaraus duomenų teikimo našta duomenis teikiančiosioms šalims 7 2.1.3 Duomenų rinkimo, rengimo ir tvirtinimo procesas 7 2.1.4 Metodiniai klausimai 7 2.2 REZULTATAI 8 2.2.1 Duomenų perdavimas ir tvirtinimas 8 2.2.2 Metodiniai nurodymai 8 2.2.3 Duomenų sklaida 8 3 IŠVADOS 9 3.1 TRUMPALAIKĖ RAIDA 10 3.2 ILGALAIKĖ RAIDA 10 LENTELĖS 1 lentelė. Reglamento reikalavimų laikymasis. Duomenų teikimas pagal metus 6 2 lentelė. Krovininis vidaus vandens kelių transportas pagal šalis. 2008 m. duomenys ir pokytis 2007–2008 m. 9 Santrauka Europos Parlamento ir Tarybos reglamento (EB) Nr. 1365/2006 dėl krovinių vežimo vidaus vandenų keliais statistikos[1] 8 straipsnyje nurodyta, kad pasikonsultavusi su Europos statistikos sistemos komitetu (anksčiau – Statistikos programų komitetas), Komisija iki 2009 m. spalio 15 d. Europos Parlamentui ir Tarybai turi pateikti šio reglamento įgyvendinimo ataskaitą. Šios ataskaitos tikslias – patenkinti šį reikalavimą. Ataskaitoje apžvelgiami pagrindiniai su teisės aktais susiję faktai, tikslai ir politinės aplinkybės. Po to nagrinėjami minėto reglamento įgyvendinimo klausimai ir aptariami svarbiausi rezultatai. Paskutinėje dalyje pateikiamos išvados ir galima tolesnė raida. Įsigaliojus reglamentui gauta daugiau išsamios informacijos apie Europos krovininį vidaus vandens kelių transportą, pagerėjo duomenų kokybė ir mažiau vėluota juos pateikti. Valstybės narės stengiasi laikytis reglamento reikalavimų ir dauguma iš jų teikia visus reikalaujamus duomenis laikydamosi nustatytų terminų. 1 ĮVADAS 1.1 PAGRINDINIAI FAKTAI IR TIKSLAI Vidaus vandens keliais vežamų prekių duomenys pradėti rinkti 1982 m., priėmus Tarybos direktyvą 80/1119/EEB. Ši pasenusi direktyva turėjo keletą trūkumų, dėl kurių buvo sunku tinkamai stebėti vidaus vandens kelių transportą. Trūkumai pašalinti priėmus Reglamentą (EB) Nr. 1365/2006, kuriame nustatytos bendros vidaus vandens kelių transporto statistikai taikomos taisyklės. Reglamentas skirtas tam, kad Komisija, kitos ES institucijos, nacionalinės vyriausybės ir visuomenė gautų palyginamus, patikimus, suderintus, reguliariai teikiamus ir išsamius statistinius duomenis apie krovinių vežimą vidaus vandens keliais. Pagrindinius Reglamento 1365/2006 reikalavimus galima apibendrinti taip: - būtinus duomenis turi teikti tik tos valstybės narės, kurių visas per metus (vidaus vandens keliais) pervežtų krovinių kiekis yra didesnis nei 1 mln. tonų; - duomenų rinkimo laikotarpiai – ketvirčiai ir metai; siekiant sumažinti valstybėms narėms tenkančią naštą nebūtina teikti mėnesio duomenis; - valstybės narės, kuriose nėra tarptautinio arba tranzitinio vidaus vandens kelių transporto, tačiau kurių visas per metus nacionaliniais vidaus vandens keliais pervežtų krovinių kiekis didesnis nei 1 mln. tonų, renka mažiau duomenų; - supaprastinta laivų tipų klasifikacija ir nauju laukeliu atskirta pakrautų ir tuščių laivų ir konteinerių informacija; - taip pat renkami konteineriuose vežamų krovinių duomenys; - nurodyta, kad geografinės kilmės ir paskirties vietų duomenys turi būti teikiami pagal NUTS 2 lygį. 1.2 POLITINĖS APLINKYBĖS Vidaus vandens kelių transportui tenka svarbus vaidmuo viso Europos krovininio transporto sistemoje (5–6 % tonkilometriais). Pagrindiniai Europos vidaus vandens kelių transporto bruožai: - didelis (daugiau nei 37 000 km) vandens kelių tinklas; vidaus vandenų kelių yra 20-tyje valstybių narių, o 12 iš jų jungia bendras vidaus vandens kelių tinklas; - ši transporto rūšis patikima, saugi ir mažai veikia aplinką; - didelis saugumas; ypač svarbu vežant pavojingus krovinius; - labai efektyviai vartojama energija; tonkilometriui suvartojama apie 17 % kelių transporto ir 50 % – geležinkelių transporto suvartojamos energijos. Vidaus vandens kelių transportas gali būti naudojamas dar intensyviau; tai ypač svarbu, atsižvelgiant į dažnas perkrovos ir pajėgumo problemas, susijusias su kitomis transporto rūšimis. Toliau vystant vidaus vandens kelių transportą galima sumažinti perkrautų kelių tinklų problemą tankiai gyvenamose vietovėse. Norėdami parengti bendrą transporto politiką, turime kuo geriau išmanyti vidaus vandens kelių transporto mastą ir padėtį. Baltojoje knygoje „Europos transporto politika 2010 m.: laikas spręsti“[2] nustatytas bendrosios transporto politikos tikslas: prisidėti prie to, kad Europos gyventojai galėtų naudotis veiksmingomis ir tinkamai funkcionuojančiomis transporto sistemomis. Šis tikslas, nors ir labiau orientuotas tvariam judumui Europoje užtikrinti, taip pat nurodytas Baltosios knygos laikotarpio vidurio apžvalgoje[3]. Bendrijos vidaus vandens kelių transporto statistika naudojama rengiant, stebint ir vertinant ES transporto politiką ir kitas ES politikos kryptis, pvz., susijusias su vidaus rinkos veikimu. Renkant duomenis taip pat padedama skatinti naudotis vidaus vandens kelių transportu ir įtraukti jį į įvairiarūšę logistikos grandinę. 1.3 ĮGYVENDINIMO TAISYKLĖS Reglamentu 1365/2006 Komisijai suteikti įgyvendinimo įgaliojimai, vykdomi taikant 9 ir 10 straipsniuose nurodytą komitologijos procedūrą. Šia procedūra pasinaudojęs Eurostatas patvirtino įvairiems įgyvendinimo aspektams skirtas taisykles. Taisyklės priimamos kaip Komisijos reglamentai, po konsultacijų su Europos statistikos sistemos komitetu. Iki šiol priimti du Komisijos reglamentai, kuriais įgyvendinamas Reglamentas 1365/2006. Komisijos reglamente 425/2007[4] pateiktas išsamus įgyvendinimo nuostatų rinkinys – detalus apibrėžčių sąrašas, paaiškinimai, duomenų teikimo gairės ir pan. Be to, reglamente išsamiai apibūdinamos būtinos duomenų rinkmenos ir perdavimo laikmenos. Komisijos reglamentu 1304/2007[5] daugiausia siekta įtvirtinti, kad pervežamoms prekėms klasifikuoti turi būti naudojamas tik klasifikatorius NST 2007. 1.4 VALSTYBIŲ NARIŲ IR KITŲ ŠALIŲ APRĖPTIS Reglamentas 1365/2006 yra privalomas visas ir tiesiogiai taikomas visose valstybėse narėse. Jo nereikia perkelti į nacionalinę teisę. Remdamosi reglamento reikalavimais, 13 valstybių narių (BE, BG, CZ, DE, FR, LU, HU, NL, AT, PL, RO, SK ir UK) privalo teikti duomenis. Kaip nurodyta reglamento 2 straipsnyje, Jungtinė Karalystė turi teikti mažiau duomenų. Nors ir neprivalėdamos pagal reglamentą, trys valstybės narės (FI, IT ir LT) teikia duomenis savanoriškai. Dar šešios valstybės narės (BE, BG, CZ, LU, HU ir RO) taip pat savanoriškai teikia neprivalomus duomenis (laivų eismo, pavojingų krovinių vežimo ir nelaimingų atsitikimų skaičiaus). Iš šalių kandidačių Kroatija pateikė ketvirčio duomenis ir sumažintą 2007 ataskaitinių metų duomenų grupę E1. Kroatija pateikė visus 2008 ataskaitinių metų duomenis, kurie būtini pagal reglamentą ir savanoriškai papildomai pateikė pavojingų krovinių vežimo duomenis. 2 REGLAMENTO ĮGYVENDINIMAS 2.1 PATIRTI SUNKUMAI 2.1.1 Teisinių prievolių laikymasis Per aptariamą laikotarpį reglamente nustatytų prievolių teikti duomenis laikymasis pagerėjo. Visos valstybės narės pateikė visas privalomas duomenų grupes ir tik keliais atvejais nesilaikyta reglamente nustatyto termino. Dažniausiai vėluota todėl, kad taikytos naujos procedūros, būtinos norint laikytis reglamento reikalavimų, ir manoma, kad artimiausiu metu šios problemos bus pašalintos. 1 lentelėje parodyta, kaip teikti pagal duomenų rinkinį ir periodiškumą išskirstyti 2007–2008 m. duomenys. Duomenų grupės D1 ir D2 teikiamos kas ketvirtį, visos kitos – kasmet. 1 lentelė. Reglamento reikalavimų laikymasis. Duomenų teikimas pagal metus 2007 m. | 2008 m. | Kas ketvirtį | Kasmet | Kas ketvirtį | Kasmet | 2008 m. | Pokytis 2007–2008 m. | 2008 m. | Pokytis 2007–2008 m. | Belgija | 130 350 | -3,2 % | 8 746 | -2,9 % | Bulgarija (5) | 10 956 | +65,4 % | 2 890 | +185,9 % | Čekija | 752 | -34,1 % | 28 | -23,7 % | Danija | - | - | - | - | Vokietija | 245 674 | -1,3 % | 64 056 | -1,0 % | Estija | - | - | - | - | Airija | - | - | - | - | Graikija | - | - | - | - | Ispanija | - | - | - | - | Prancūzija | 72 807 | -4,2 % | 8 910 | -3,2 % | Italija (1) | : | - | : | - | Kipras | - | - | - | - | Latvija | - | - | - | - | Lietuva (1) | 146 | +15,7 % | 12 | +16,1 % | Liuksemburgas | 10 984 | +9,9 % | 367 | +6,6 % | Vengrija | 8 829 | +5,0 % | 2 250 | +1,7 % | Malta | - | - | - | - | Nyderlandai (2) | 333 202 | -3,8 % | 44 979 | -1,9 % | Austrija | 11 209 | -7,4 % | 2 359 | -9,2 % | Lenkija | 6 101 | -5,3 % | 277 | +9,7 % | Portugalija | - | - | - | - | Rumunija | 30 295 | +3,0 % | 8 687 | +6,0 % | Slovėnija | - | - | - | - | Slovakija | 8 371 | +4,5 % | 1 101 | +9,7 % | Suomija (1) | 335 | -28,9 % | 80 | -20,9 % | Švedija | - | - | - | - | Jungtinė Karalystė (3) | 3 415 | -3,6 % | 149 | -8,3 % | ES 27 (2)(4) | 511 442 | -2,7 % | 144 891 | +0,1 % | Kroatija (1) | 880 | -40,0 % | 79 | -27,9 % | (1) | Duomenys teikiami savanoriškai. | (2) | Įverčiai ir laikini duomenys. | (3) | Privaloma teikti tik metų duomenų grupę E1. | (4) | Apskaičiuojant didėjimą neatsižvelgta į 2007 m. Italijos duomenis. | (5) | Transporto mastas padidėjo, nes 2008 m. BG pradėjo teikti tranzito duomenis. | : | Nėra. | - | Netaikoma. | 3 IŠVADOS Apskritai įgyvendinant Reglamentą 1365/2006 įgytą patirtį ir pasiektus rezultatus galima vertinti teigiamai. Priimtas reglamentas, nacionaliniu ir Eurostato lygmenimis atliktas darbas ir struktūroms kurti skirti ištekliai sudarė galimybę greitai gauti palyginamus ir kokybiškus rezultatus. Dvejus metus iš eilės duomenys teikiami geriau, tačiau vis dar yra neišspręstų problemų, visų pirma dėl pateiktų duomenų grupių palyginamumo, išsamumo ir teikimo laiku. Spręsta dauguma su reglamento aiškinimu, duomenų rinkimu, rengimu, perdavimu ir tvirtinimu susijusių klausimų. Priėmus reglamentą gauta daugiau informacijos apie šį sektorių, o duomenis teikiančioms šalims tenkanti našta sumažėjo. Gautus duomenis galima iš karto naudoti formuojant politiką, visų pirma rengiant, įgyvendinant ir stebint nacionalinio ir ES lygmens vidaus vandens kelių transporto politiką. Duomenų sklaida naudojant įvairias viešąsias priemones padėjo užtikrinti, kad būtų matomas visas procesas ir pasiteisintų išteklių investicijos. 3.1 TRUMPALAIKĖ RAIDA Artimiausiu metu (vienus–dvejus metus) reikėtų sutelkti pastangas į šias sritis: - Toliau gerinti tam tikrų elementų duomenų kokybę. Duomenis teikiančioms šalims reikia papildomai pasistengti mažinti skirtumus, nustatytus atlikus veidrodinius patikrinimus, ir geriau teikti tranzito duomenis. Šiuos tikslus galima pasiekti, jei duomenis teikiančios šalys glaudžiau bendradarbiautų. - ES plėtra įstojus Kroatijai. Eurostatas padės šiai šaliai kandidatei laikytis vidaus vandens kelių transporto statistikos ES teisės aktų. 3.2 ILGALAIKĖ RAIDA Reglamentas 1365/2007 priimtas gana neseniai, bet jau galima pastebėti tam tikrus teigiamus pokyčius: - Renkamų duomenų kokybė gali būti gerinama palaipsniui kuriant Europos vidaus vandens kelių laivų registrą ir intensyviai naudojant upių informacinę sistemą. - Galima apsvarstyti galimybes rinkti naujus arba išsamesnius kintamuosius, priklausomai nuo duomenų naudotojų poreikių ir galimos naštos respondentams. Ypač aktualūs du klausimai: galimybė gauti dar daugiau duomenų apie pavojingų krovinių vežimą ir rinkti išsamesnius prekių tipų duomenis (remiantis klasifikatoriumi NST 2007). - Galima platesnė geografinė statistikos aprėptis dėl tolesnės ES plėtros ir savanoriško ES nepriklausančių šalių ir (arba) tarptautinių organizacijų dalyvavimo pagal bendradarbiavimo susitarimus. [1] 2006 m. rugsėjo 6 d. Europos Parlamento ir Tarybos reglamentas (EB) Nr. 1365/2006 dėl krovinių vežimo vidaus vandenų keliais statistikos, OL L 264, 2006 9 25, p. 1. [2] 2001 m. rugsėjo 12 d. COM(2001) 370. [3] 2006 m. birželio 22 d. COM(2006) 314. „Judrioji Europa – tvarusis judumas mūsų kontinentui. Europos Komisijos 2001 m. baltosios knygos dėl transporto politikos laikotarpio vidurio apžvalga“. [4] 2007 m. balandžio 19 d. Komisijos reglamentas (EB) Nr. 425/2007, įgyvendinantis Europos Parlamento ir Tarybos reglamentą (EB) Nr. 1365/2006 dėl krovinių vežimo vidaus vandenų keliais statistikos, OL L 103, 2007 4 20, p. 26. [5] 2007 m. lapkričio 7 d. Komisijos reglamentas (EB) Nr. 1304/2007, iš dalies keičiantis Tarybos direktyvą 95/64/EB, Tarybos reglamentą (EB) Nr. 1172/98, Europos Parlamento ir Tarybos reglamentus (EB) Nr. 91/2003 ir (EB) Nr. 1365/2006 dėl NST 2007 nustatymo vieninteliu klasifikatoriumi tam tikrų rūšių transportu gabenamoms prekėms, OL L 290, 2007 11 8, p. 14.